લુણાવાડાથી અમદાવાદ થઇને ગાંધીનગરને જોડતો મુખ્ય હાડોડ ડુબક પુલનો સ્લેબ ભારે પાણીના પ્રવાહને કારણે તૂટી પડ્યો હતો. જેના કારણે તાત્કાલિક તંત્ર દ્વારા વાહનવ્યવહાર બંધ કરવામાં આવ્યો હતો પરંતુ આ વાહન્ વ્યવહાર બંધ થતા તે તરફ જતા લોકોને લાંબો રસ્તો પસાર કરીને ઘર તરફ જવું પડ્યુ હતું. તંત્રએ આ સ્લેબના સમારકામની કામગીરી શરૂ કરી દીધી હતી. ઉલ્લેખનીય છે કે આ પુલ ઉપર બે વર્ષ અગાઉ જ સમારકામ થયુ હતું અને આ ચોમાસામાં ફરીથી આ મુશ્કેલી ઉભી થઈ છે.